Պուտինի ծրագիրը

«Պուտինի ծրագիրը», քաղաքական կլիշե, որը Ռուսաստանի նախագահ Վլադիմիր Պուտինի  քաղաքական և տնտեսական ծրագիրն է։ Այն երբեք չի հրապարակվել, քանզի երբեք վերջնականապես չի ձևակերպվել, և հանրությանը հայտնի է լոզունգների և ընդհանուր ուղվածության մասին խոստումների ձևով։ «Պուտինի ծրագրի» լոզունգը «Միասնական Ռուսաստան» կուսակցության հիմնական կարգախոսն էր պառլամենտական և նախագահական ընտրությունների ժամանակ համապատասխանաբար 2007 և 2008 թվականներին։

«Պուտինի ծրագիր» արտահայտությունը քաղաքական շրջադարձեր է ներմուծել «Միացյալ Ռուսաստանի» Բարձրագույն խորհրդի ներկայացուցիչ Բ.Վ. Գրիզլովը։
«Պուտինի ծրագր»ի հայեցակարգը առաջին անգամ 2007 թվականի մայիսին բացել է Քաղաքական և տնտեսական հարաբերությունների գործակալության գլխավոր տնօրեն և «Միացյալ Ռուսաստանի» անդամ  Դմիտրի Օրլովը . Նրա  հայեցակարգին համապատասխան, Պուտինի ծրագրում ներառված են ժողովրդավարության ազգային մոդելի զարգացումը, «ռուսական աշխարհի» համախմբումը (կոնսոլիդացիա),  տիրապետող կուսակցության համակարգը, արդար հասարակությունը, նորամուծությունների տնտեսությունը, խոշոր կորպորացիաների վրա ներդրումը և պաշտոնապես հաստատված հաջորդականությունը։ 2007 թվականի մայիսի 22-ին «Միացյալ Ռուսաստանի» Բարձրագույն և Գլխավոր խորհուրդների հավելյալ նիստին Բ.Վ. Գրիզլովը ներկայացավ ««Միացյալ Ռուսաստան» կուսակցության Պուտինի ծրագրի իրականացման մասին» քաղաքական զեկույցով։

«Արդար Ռուսաստան» կուսակցությունը նույնպես կիրառել է հետևյալ լոզունգը «Պուտինի ծրագիրը արդարության հաղթանակն է» տեսքով։
2008 թվականի փետրվարի 26-ին Սվերդլովսկի մարզի տեղական դատարանը որոշեց, որ «Պուտինի ծրագիրը» «Միացյալ Ռուսաստան» կուսակցության սեփականությունը չի հանդիսանում և թույլատրեց Ռուսաստանի քաղաքացիներին օգտագործել այն` ըստ իրենց հայեցողության։ Դատարանում բողոք է հարուցվել Եկատերինբուրգի քաղաքապետի թեկնածու անկուսակցական Ալեքսեյ Եսաուլկովի գովազդային հոլովակների եթերից հանելու մասին ընտրական կոմիտեի որոշման համար։ Պատճառը տեսահոլովակներում` առանց «Միացյալ Ռուսաստանի» թույլատրության «Պուտինի ծրագիր» բառակապակցության օգտագործումն էր։ Ընտրական կոմիտեի կարծիքով` Եսաուլկովը իրավունք չուներ օգտագործել այդ բառակապակցությունը, քանի որ այն կուսակցության մտավոր սեփականությունն էր։ Բայց դատարանը չհամաձայնեց ընտրական կոմիտեի փաստարկների հետ։

Պուտինը «Պուտինի ծրագրի» մասին 
2007 թվականի սեպտեմբերի 14-ին միջազգային «Վալդայ» բանավեճային ակումբում`արտասահմանյան քաղաքագետների և լրագրողների հետ հանդիպման ժամանակ, Վլադիմիր Պուտինը պատասխանել է «Միացյալ Ռուսաստանի»` Պուտինի ծրագրի իրականացման հետ կապված նախընտրական կարգախոսների մասին հարցին.

Հանրային կարծիք 
2007 թվականի սեպտեմբերի վերջին Հանրային կարծիքի ուսումնասիրման համառուսական կենտրոնը սոցիոլոգիական ուսումնասիրություն կատարեց, որի արդյունքում պարզվեց, որ այդ ժամանակաշրջանում մարդկանց 70 %-ը դժվարացել են պատասխանել, թե ինչում է կայանում «Պուտինի ծրագիրը»։ Հարցվածների 12 %-ը (ովքեր գեթ մի փոքր գաղափար ունեն «Պուտինի ծրագրի» մասին), կարծում են, որ այդպիսի ծրագիրը պետք է երկրին, և որ այն պիտի իրագործի հենց Վլադիմիր Պուտինը ։
2007 թվականի նոյեմբերի 29-ին Ռուսաստանի Դաշնության Կոմունիստական կուսակցության կենտրոնական կոմիտեյի նախագահ Գենադի Զյուգանովը «Պուտինի ծրագիրն» անվանել է «պրոպագանդիստական միֆ»` հայտարարելով, որ հետևյալ փաստաթուղթը գոյություն չունի.

Աջակողմյան ուժերի միությունը Պետական դումայի 2007 թվականի ընտրության ժամանակ օգտագործել է այս կարգախոսը. «Ծրագիր թե՞ ազատություն»։

Երգիծական հոլովում 
«Պուտինի ծրագիր» արտահայտության ձևավորումից անմիջապես հետո այն սկսվեց ծաղրանքի ենթարկվել ռուսական համացանցային հասարակության կողմից։
 «Պլան» բառի սլենգային իմաստի օգտագործումը որպես թմրանյութ մարիխուանա բառի հոմանիշ.
 Առաջին անգամ կիրառվել է Վլադիվոստոկի «Կորեական LЁDչիկներ» խմբի կողմից, որը հանդես է եկել «Պուտինի պլանը» երգով` «Միացյալ Ռուսաստանի» նիստում Պուտինի ելույթից հետո։
 2007 թվականի նոյեմբերի 20-ին «Աջակողմյան ուժերի միության» մոսկովյան մասնաճյուղը աջակցեց  Թմրանյութերի կառավարման Ռուսաստանի Դաշնության դաշնային ծառայությանը ուղղված նամակին, խնդելով «պարզել, արդյո՞ք Պուտինի պլանը իրենից թմրանյութ չի ներկայացնում»։
 2007 թվականի հոկտեմբերի 17-ին Անգլիայի ֆուտբոլի հավաքականի նկատմամբ տարած Ռուսաստանի ֆուտբոլի հավաքականի հաղթանակից հետո թերթերում կային գրառումներ. «Մակլարենի ծրագիրը Ռուսաստանի հաղթանակն է»։
 2007 թվականի նոյեմբերի 28-ին Պետական դումայի ընտրության նախօրյակին, «Պատերազմ» և «Բոմբիլի» արտ-խմբերը անվավեր ակցիա կատարեցին`«ՊՊ(Памятник Пригову vs План Путина)», որը հայտնի էր նաև «Պուծկինի պլանը» անվամբ։ 
 «Խնձոր» կուսակցության առաջնորդ Սերգեյ Միտրոխինը հայտարարել է, որ Պուտինի ծրագիրը կայանում էր ցմահ երկիրը կառավարելու մեջ։

Ծանոթագրություններ

Արտաքին հղումներ 
 «Միացյալ Ռուսաստանը» Պուտինի ծրագրի մասին
 Պուտինը իր ծրագրի մասին
 Նախագահի ուղերձը 2007 թվականի ապրիլի 26-ի Դաշնային Ժողովին
 Դմիտրի Օրլով. Պուտինի ծրագիրը
 ՌԴ կառավարության հակաճգնաժամային միջոցառումների 2009 թվականի ծրագիր, Պուտինի կայքը, 19.06.2009.

Գաղափարական կլիշեներ
2000-ականները Ռուսաստանում
Ռուսական քարոզչություն
Վլադիմիր Պուտին